Almennt Í ár verður árlegt Akureyrarhlaup fellt inn í dagskrá Landsmóts UMFÍ á Akureyri . Vegalengdum hefur verið fjölgað frá því sem verið hefur . Þannig verður í fyrsta skipti boðið upp á heilt maraþon á Akureyri og jafnframt er þetta í fyrsta skipti sem maraþon er hlaupið í tengslum við Landsmót UMFÍ . Landsmótshlaupið verður jafnframt afmælishlaup því með því verður þess minnst að hundrað ár eru liðin frá því að fyrsta Landsmót UMFÍ var haldið - einmitt á Akureyri árið 1909 . Skráning og skráningargjald Forskráning fer fram hér á hlaup.is . Skráningu og greiðslu þátttökugjalda lýkur 9. júlí kl. 20 . Gjald hækkar frá og með 1. júlí . Föstudaginn 10. júlí , daginn fyrir hlaup , verður unnt að skrá sig í hlaupið í upplýsingamiðstöð Landsmóts UMFÍ í Glerárskóla á Akureyri . Verð ef skráð er fyrir 1. júlí : 10 km - 14 ára og yngri - kr. 2.500 - innifalið bolur og þátttökupeningur 10 km - 15 ára og eldri - kr. 3.400 - innifalið bolur og þátttökupeningur Hálft maraþon - kr. 4.500 - innifalið bolur og þátttökupeningur Heilt maraþon - kr. 5.800 - innifalið bolur og þátttökupeningur Verð ef skráð er 1. júlí - 9. júlí 10 km - 14 ára og yngri - kr. 2.900 - innifalið bolur og þátttökupeningur 10 km - 15 ára og eldri - kr. 3.900 - innifalið bolur og þátttökupeningur Hálft maraþon - kr. 4.900 - innifalið bolur og þátttökupeningur Heilt maraþon - kr. 6.800 - innifalið bolur og þátttökupeningur Þátttakendur í skemmtiskokki greiða ekki þátttökugjald . Þeir þurfa ekki að skrá sig , en mæti tímanlega á hlaupastað . Starttímar Öllum hlaupunum verður startað frá nýjum íþróttaleikvangi Akureyrarbæjar á félagssvæði Íþróttafélagsins Þórs v / Skarðshlíð ( við hlið knattspyrnuhússins Bogans ) . Öllum hlaupunum lýkur einnig á íþróttaleikvanginum . Maraþon - þeir hlauparar sem áætla að hlaupa á yfir 4.30 klst. - starttími kl. 08:00 Maraþon - þeir hlauparar sem áætla að hlaupa á undir 4.30 klst. - starttími kl. 09:00 Hlaupaleiðirnar Hlauparar í heilu og hálfu maraþoni hlaupa stóran hring á Akureyri áður en leiðin liggur fram í Eyjafjarðarsveit , vestan Eyjafjarðarár , og síðan til baka eftir Eyjafjarðarbraut vestari og Glerárgötu og á íþróttaleikvanginn . Hlaupaleið 10 km hlaupara er innanbæjar á Akureyri . Hlauparar í skemmtiskokki hlaupa lítinn hring í næsta nágrenni íþróttavallarins . Sighvatur Dýri Guðmundsson tekur út og mælir hlaupaleiðirnar . Aldursflokkaskipting ( í bæði karla - og kvennaflokki ) í hlaupinu verður sem hér segir : 60 ára og eldri 60 ára og eldri 16 ára og yngri 60 ára og eldri Verðlaun og verðlaunaafhending Allir þátttakendur í heilu maraþoni , hálfu maraþoni og 10 km fá þátttökupeninga við endamarkið . Þátttakendur í skemmtiskokki fá þátttökuspjöld . Þrír efstu í maraþoni karla og kvenna , hálfu maraþoni karla og kvenna og 10 km karla og kvenna hljóta verðlaunapeninga 26 . Landsmóts UMFÍ . Verðlaunaafhending verður í Átaki - líkamsræktarstöð v / Strandgötu kl. 16:30 þennan sama dag , en þar verður opið hús fyrir hlaupara í Landsmótshlaupinu frá kl. 16:00 til 18:00 . Afhending keppnisgagna Afhending keppnisgagna fyrir heilt maraþon , hálft maraþon og 10 km - flaga á skóinn , bolur , þátttökunúmer , kort og leiðalýsing o.fl. upplýsingar - verður á líkamsræktarstöðinni Bjargi v / Bugðusíðu kl. 17 - 20 föstudaginn 10. júlí og þar verður einnig boðið til pastaveislu fyrir þátttakendur . Upplýsingar Frekari upplýsingar um hlaupið veita :